Source: https://www.slov-lex.sk/pravne-predpisy/SK/ZZ/2005/638/20051230.html
Timestamp: 2020-07-12 10:22:13+00:00
Document Index: 5639408

Matched Legal Cases: ['súd ', '§ 8', '§ 10', '§ 12', '§ 13', '§ 14', '§ 17', '§ 25', '§ 27', '§ 30', '§ 33', '§ 34', '§ 35', '§ 49', '§ 81', '§ 84', 'čl. 1', 'čl. 2', 'čl. 12', 'čl. 13', 'čl. 19', 'čl. 35', 'čl. 46', 'čl. 6', '§ 30', 'čl. 1', 'čl. 2', 'čl. 46', '§ 12', 'čl. 1', 'čl. 12', 'čl. 35', 'čl. 125', '§ 30', '§ 30', 'čl. 1', 'čl. 2', 'čl. 46']

638/2005 Z.z. - Nález Ústavného súdu Slovenskej rep... - SLOV-LEX
638/2005 Z.z./
638/2005 Z. z.
z 19. októbra 2005
Ústavný súd Slovenskej republiky v pléne zloženom z predsedu Jána Mazáka a zo sudcov Jána Auxta, Juraja Babjaka, Eduarda Báránya, Alexandra Bröstla, Ľubomíra Dobríka, Ľudmily Gajdošíkovej, Juraja Horvátha, Jána Lubyho, Lajosa Mészárosa a Štefana Ogurčáka o návrhu generálneho prokurátora Slovenskej republiky na začatie konania o súlade ustanovení čl. I § 8 ods. 2 písm. f) číselného označenia „II.“ a slova „Dôverné“ a ods. 3 poslednej vety, § 10 ods. 1 písm. h), § 12 ods. 2, § 13 písm. b), § 14 ods. 1 v časti začínajúcej sa slovami „... kto bol pracovne zaradený...“ a končiacej sa slovami „... s týmito štruktúrami“ a ods. 2 písm. c) bodov 1, 9 a 12, § 17 písm. b) číselného označenia „II.“, § 25 ods. 2 slovného spojenia „... a nebol ohrozený zdroj informácií“, § 27 ods. 1 písm. a) a ods. 2 písm. a), § 30 ods. 4 až 7, § 33 ods. 1 slovného spojenia „... a Dôverné“, § 34, § 35 ods. 1 až 4 slovného spojenia „... alebo Dôverné“, § 49 ods. 2 písm. e) a f), § 81 ods. 1 a § 84 ods. 3 slovného spojenia „... do 31. októbra 2004“ a ods. 5 slovného spojenia „najneskôr však do 31. decembra 2006“ zákona č. 215/2004 Z. z. o ochrane utajovaných skutočností a o zmene a doplnení niektorých zákonov s čl. 1 ods. 1 prvou vetou, čl. 2 ods. 2, čl. 12 ods. 2, čl. 13 ods. 4 prvou vetou, čl. 19 ods. 1 a 3, čl. 35 ods. 1 a s čl. 46 ods. 1 Ústavy Slovenskej republiky a s čl. 6 ods. 1 prvou vetou Dohovoru o ochrane ľudských práv a základných slobôd v znení protokolov č. 3, 5 a 8 za účasti Národnej rady Slovenskej republiky a vedľajšieho účastníka – vlády Slovenskej republiky zastúpenej Ministerstvom spravodlivosti Slovenskej republiky na neverejnom zasadnutí konanom 19. októbra 2005 takto
Ustanovenie § 30 ods. 4 až 7 zákona č. 215/2004 Z. z. o ochrane utajovaných skutočností a o zmene a doplnení niektorých zákonov nie je v súlade s čl. 1 ods. 1 prvou vetou, čl. 2 ods. 2 a s čl. 46 ods. 1 Ústavy Slovenskej republiky.
Návrh na začatie konania v časti namietajúcej nesúlad ustanovenia § 12 ods. 2 zákona č. 215/2004 Z. z. o ochrane utajovaných skutočností a o zmene a doplnení niektorých zákonov s čl. 1 ods. 1 prvou vetou, čl. 12 ods. 2 a s čl. 35 ods. 1 Ústavy Slovenskej republiky zamieta.
Návrhu na začatie konania vo zvyšnej časti nevyhovuje.
Podľa čl. 125 ods. 3 Ústavy Slovenskej republiky ustanovenie § 30 ods. 4 až 7 zákona č. 215/2004 Z. z. o ochrane utajovaných skutočností a o zmene a doplnení niektorých zákonov dňom vyhlásenia tohto nálezu v Zbierke zákonov Slovenskej republiky stráca účinnosť. Ak Národná rada Slovenskej republiky neuvedie toto ustanovenie zákona do súladu s Ústavou Slovenskej republiky, stráca po šiestich mesiacoch od vyhlásenia tohto nálezu v Zbierke zákonov Slovenskej republiky platnosť.
Číslo: 638/2005 Z. z.
Názov: Nález Ústavného súdu Slovenskej republiky z 19. októbra 2005 vo veci vyslovenia nesúladu ustanovenia § 30 ods. 4 až 7 zákona č. 215/2004 Z. z. o ochrane utajovaných skutočností a o zmene a doplnení niektorých zákonov s čl. 1 ods. 1 prvou vetou, čl. 2 ods. 2 a s čl. 46 ods. 1 Ústavy Slovenskej republiky
Dátum schválenia: 19.10.2005
Nachádza sa v čiastke: 249/2005